Nunnally Johnson

Nunnally Hunter Johnson (født 5. desember 1897, død 25. mars 1977) var en amerikansk manusforfatter, filmprodusent og regissør.

Johnson ble nominert til to Oscar for beste filmatisering, for filmene Vredens druer (1940) og Holy Matrimony (1943). Han ble belønnet med en Laurel Award for sin innsats som manusforfatter av Writers Guild of America i 1959 og fikk en stjerne på Hollywood Walk of Fame i 1960.

 Tidlig liv 
Johnson ble født 5. desember 1897 i Columbus i Georgia, som sønn av Johnny Pearl «Onnie» (pikenavn Patrick) og James Nunnally «Jim» Johnson. Han hadde en yngre bror, Cecil Patrick Johnson. Hans far var en mekaniker, som arbeidet som blikkenslager og kobbersmed, deretter bestyrer for en rør- og metallplatebutikk for Central of Georgia Railway. Johnson ble uteksaminert fra Columbus High School i 1915. 
Han var fenrik i feltartilleriets reservekorps da han bodde i 1312 Third Street i Columbus i 1919.

 Karriere 
Johnsons karriere startet som journalist, der han arbeidet for Columbus Enquirer Sun, Savannah Press, Brooklyn Daily Eagle og New York Herald Tribune. Han skrev også noveller og utgav novellesamlingen There Ought To Be a Law i 1930. Johnsons første kontakt med filmindustrien kom i 1927, da han solgte filmrettighetene til en av fortellingene sine. I 1932 spurte Johnson redaktøren sin om han kunne skrive artikler med filmkritikk, men fikk avslag. Da bestemte han seg for å flytte til Hollywood og arbeide i filmindustrien i stedet.

Johnson fikk seg raskt arbeid som manusforfatter og ble fast ansatt i 20th Century Fox i 1935. Han begynte også å produsere filmer og stiftet International Pictures sammen med William Goetz i 1943. I 1950-årene regisserte Johnson flere filmer, inkludert to med Gregory Peck i hovedrollen. Flere av filmmanusene hans var basert på romaner, blant annet Vredens druer (1940), Natt uten måne (1943), The Keys of the Kingdom (1944), Mannen i grå dress (1956), Min kusine Rachel (1952) og 12 fortapte menn (1967). I 1964 adapterte Johnson datteren Nora Johnsons roman, The World of Henry Orient, til en film med samme tittel, med Peter Sellers i hovedrollen.

 Privatliv 
Johnson var gift tre ganger. Hans første kone var Alice Love Mason, som han giftet seg med i Trinity Church i Brooklyn Heights i 1919. Mason var redaktør i Brooklyn Daily Eagle. Ekteparet fikk datteren Marjorie 16. juli 1920. Mason og Johnson ble skilt samme året. Johnson giftet seg med Marion Byrnes, som også var ansatt i Daily Eagle, i 1927. Ekteparet fikk datteren Nora Johnson i 1933. Byrnes og Johnson ble skilt i 1938.

Johnson møtte sin tredje kone, skuespillerinnen Dorris Bowdon, under arbeidet med Vredens druer. Hun kom opprinnelig fra Mississippi. Johnson og Bowdon giftet seg i hjemmet til Charles MacArthur og Helen Hayes i Nyack-on-the-Hudson i Nyack i New York 4. februar 1940. Ekteparet fikk to døtre, Christie og Roxana, og sønnen Scott sammen. De bodde i et herskapshus i 625 Mountain Drive i Beverly Hills i California. Det ble designet av arkitekten Paul R. Williams og bygget av O' Neal and Son fra 1937 til 1938.

Johnson døde av lungebetennelse 25. mars 1977 på et sykehus i Los Angeles. Han er gravlagt på Westwood Village Memorial Park Cemetery.

 Filmografi 

 Rough House Rosie (1927) – Originalhistorie
 Farskap og morskap (1933) – Manus
 Mama Loves Papa (1933) – Originalhistorie
 Moulin Rouge (1934) – Manus
 The House of Rothschild (1934) – Manus
 Bulldog Drumond tar revanche (1934) – Manus
 Kid Millions (1934) – Manus
 Cardinal Richelieu (1935) – Ukreditert manus, produsent
 Baby Face Harrington (1935) – Manus
 Musikk, politikk og erotikk (1935) – Manus
 Mennene som sprengte banken i Monte Carlo (1935) – Manus, produsent
 The Prisoner of Shark Island (1936) – Manus, produsent
 Landbydoktoren (1936) – Produsent
 Bestefar og jeg (1936) – Produsent
 På ærens mark (1936) – Ukreditert manus, produsent
 Banjoen klinger (1936) – Manus, produsent
 Nancy Steele savnes (1937) – Produsent
 Cafe Metropole (1937) – Produsent
 Slave-skibet (1937) – Produsent
 Love Under Fire (1937) – Produsent
 Jesse James (1939) – Manus, produsent
 Min kone har talent (1939) – Manus, produsent
 Rose fra Broadway (1939) – Manus, medprodusent
 Vredens druer (1940) – Manus, produsent
 I Was an Adventuress (1940) – Ukreditert manus, produsent
 Chad Hanna (1940) – Manus, produsent
 Tobacco Road (1941) – Manus
 Roxie Hart (1942) – Manus, produsent
 Moontide (1942) – Ukreditert manus
 Mannen med seljefløyten (1942) – Manus, produsent
 Life Begins at Eight-Thirty (1942) – Manus, produsent
 Natt uten måne (1943) – Manus, produsent
 Holy Matrimony (1943) – Manus, produsent
 Casanova Brown (1944) – Manus, produsent
 The Keys of the Kingdom (1944) – Manus
 Kvinnen i vinduet (1945) – Manus, produsent
 Mannen fra Syd-statene (1945) – Ukreditert manus
 Situasjonens herre (1945) – Manus
 Det mørke speil (1946) – Manus, produsent
 Senatoren var indiskret (1947) – Produsent
 Den lettsindige havfrue (1948) – Manus, produsent
 Everybody Does It (1949) – Manus, produsent
 Dager jeg aldri glemmer (1950) – Manus, produsent
 Farlig rykte (1950) – Ukreditert manus, produsent
 The Mudlark (1950) – Manus, produsent
 Den lange mørke hallen (1951) – Manus
 Rommel - ørkenreven (1951) – Manus, produsent
 Phone Call from a Stranger (1952) – Manus, produsent
 Vi er ikke gifte! (1952) – Manus, produsent
 Livets karusell (1952) – Ukreditert manus
 Min kusine Rachel (1952) – Manus, produsent
 Gift med en millionær (1953) – Manus, produsent
 Nattmennesker (1954) – Manus, produsent, regissør
 Vitne til mord (1954) – Ukreditert manus
 Edderkoppnettet (1954) – Manus, produsent, regissør
 To piker på galeien (1955) – Manus, produsent, regissør
 Mannen i grå dress (1956) – Manus, regissør
 Hvem forstår kvinnen? (1957) – Manus, produsent, regissør
 Evas tre ansikter (1957) – Manus, produsent, regissør
 Hennes franske eventyr (1959) – Manus, produsent, regissør
 En engel i rødt (1960) – Manus, regissør
 Den flammende stjerne (1960) – Manus
 Something's Got to Give (1962) – Manus
 Mr. Hobbs tar ferie (1962) – Manus
 Min umulige datter (1963) – Manus
 The World of Henry Orient (1964) – Manus
 Kjære Brigitte (1965) – Ukreditert manus
 12 fortapte menn (1967) – Manus

 Priser og nominasjoner 
Johnson fikk en stjerne på Hollywood Walk of Fame 6240 Hollywood Blvd. 8. februar 1960.

 År  Pristittel  Kategori  Film  Resultat   1941  Oscar  Beste filmatisering  Vredens druer     1944  Holy Matrimony     1952  Filmfestivalen i Venezia  Premio Osella for beste manus  Phone Call from a Stranger     1954  Writers Guild of America Award  Beste manus til en amerikansk komedie  Gift med en millionær    1956  Filmfestivalen i Cannes  OCIC-prisen – Spesiell omtale  Mannen i grå dress     Gullpalmen     1957  Directors Guild of America Award Beste filmregissør     1959  Writers Guild of America Award  Laurel Award for sin innsats som manusforfatter  —     1963  Beste manus til en amerikansk komedie  Mr. Hobbs tar ferie     1965  Beste manus til en amerikansk komedie   The World of Henry Orient     

 Referanser 

 Litteratur 



 Eksterne lenker 


Kategori:Manusforfattere fra USA
Kategori:Filmprodusenter fra USA
Kategori:Regissører fra USA
Kategori:Hollywood Walk of Fame
Kategori:Personer fra Muscogee County i Georgia
Kategori:Fødsler i 1897
Kategori:Dødsfall i 1977